En el 80è aniversari del inici de la Guerra Civil espanyola, l'Arxiu Nacional de Catalunya i l'Associació Guerra i Exili (AGE) presenten la producció d'aquesta exposició
Els nens, víctimes innocents dels conflictes armats
L'Arxiu Nacional de Catalunya, el Memorial Democràtic de Catalunya i l'Asociación "Archivo Guerra y Exilio" (AGE) inauguren una exposició sobre la trajectòria dels gairebé 3.000 nens i nenes espanyols que, els primers mesos de 1937, van ser evacuats a la Unió Soviètica per a protegir-los de la guerra d'Espanya.
Tot i que l'exposició es presenta en el marc de la commemoració dels 80è aniversari de l'acabament de la Guerra civil espanyola, els organitzadors d'aquesta activitat remarquen la seva actualitat.
L'exposició està produïda en primera persona, aprofitant cartes, dibuixos, escrits biogràfics i fotografies realitzades pels protagonistes, i conté un relat molt viu de les peripècies viscudes pels nens espanyols (majoritàriament càntabres i bascs, però també procedents de Madrid, València i Barcelona), que van viure, primer, una experiència de refugiats i, després, d'exili forçós atès que no van poder tornar a la seva pàtria per causa de la dictadura franquista fins molts anys després del final de la guerra..
L'exposició recorda una pàgina heroica de la solidaritat internacional amb les víctimes més innocents de la guerra, és a dir, la població infantil i conté un clar missatge en el conflicte actual dels refugiats de la guerra de Síria.
Segons el comissari, "s'ha considerat que és més important profunditzar en una visió històrica i humana en contra d'altres de més ideologitzades, procurant donar una imatge centrada en el drama personal i els duríssims condicionants que les guerres provoquen sobre la infància, sobre els exilis, i sobre el sentit de la identitat; l'exposició deixa en un segon terme els aspectes més tradicionalment polítics o ideològics".
Els cas dels nens de Rússia és sens dubte el més paradigmàtic de tots els nens evacuats d'Espanya durant la guerra, encara que el seu nombre sigui molt inferior als qui es van exiliar a França, i les seves condicions molt diferents als qui van fugir a Mèxic, Bèlgica o el Regne Unit a partir de 1939.
Alguns dels protagonistes encara viuen.
Avui en dia encara resideixen a Rússia alguns –pocs– Nens de la Guerra i molts dels seus descendents, que van optar per mantenir la doble ciutadania russa i espanyola.
Tots ells estan agrupats en el Centro Español de Moscú, que ha patrocinat l'exposició juntament amb la Fundación Nostalgia.
El comissari de la mostra és Juan Barceló Luqué, periodista i editor, fundador de les editorials "El Mundo Universal" i "Compañía Literaria".
En l'actualitat, ja jubilat, segueix essent vocal de la junta directiva de l'Associació Archivo Guerra y Exilio.
La producció ha estat un treball conjunt de Juan Barceló i l'Arxiu Nacional de Catalunya, institució que s'ha fet càrrec de la descripció i digitalització de tots els documents i imatges de la mostra, procedents tots del fons Centro Español de Moscú (conservat a l'ANC) i de petites donacions de particulars.
El conveni de col·laboració d'AGE amb l'Arxiu Nacional de Catalunya
L'Asociación para la creación del archivo de la guerra civil, las brigadas internacionales, los niños de la guerra, la resistencia y el exilio (AGE), creada l'any 1996, treballa per a la recuperació de la Memòria Històrica de la Guerra Civil espanyola i l'exili i es preocupa especialment per la recuperació dels fons documentals d'entitats, famílies i persones privades que tenen relació amb el conflicte i les seves conseqüències.
En conveni amb el Departament de Cultura de la Generalitat de Catalunya des de l'any 1999, AGE i l'Arxiu Nacional venen desenvolupant any rere any el projecte "Legación de la Memoria", centrat en el salvament d'arxius en els eixos següents:
El projecte promou la cerca dels fons documentals i la seva donació i/o dipòsit a l'Arxiu Nacional de Catalunya per a la seva conservació, digitalització i difusió.
Els donants reben generalment una còpia dels documents en suport digital.
Aquests poden ser documents textuals (carnets, certificacions d'internament en camps o presons, actes judicials, correspondència, memòries, escrits polítics, etcètera) i també fotografies, cartells, plànols i documents gràfics i sonors.
Per a la realització dels objectius del conveni es realitzen habitualment sortides internacionals i gestions que abasten un gran nombre de països: França, Itàlia, Regne Unit, Rússia, Ucraïna, Sèrbia, Bòsnia-Herzwgovina, Israel, USA, Mèxic i Venezuela.
En total s'han ingressat 52 fons documentals que conformen un notable conjunt sobre els temes objectes del conveni.
El conveni ha permès fins ara salvar 52 fons així com col·leccions textuals i fotogràfiques, entre les quals cal assenyalar el ja esmentat Centro Español de Moscú (fons de referència per a l'estudi dels Nens de la Guerra), i els de Paulina i Adelina Abramson (voluntaris soviètics a la Guerra Civil), Juan Carrasco Arranz, Juan Perea Capulino, Lazar Udovicki i d'altres.
L'arrel de l'exposició: el fons Centro Español de Moscú
Durant anys el Centro Español de Moscú va anar cumulant un impressionant arxiu amb la més àmplia documentació sobre la història de les cases d'acollida i la vida dels nens.
AGE i la Fundación Nostalgia, davant del desinterès de les autoritats, va realitzar una important tasca de salvaguarda dels arxius i de la memòria dels nens i de les cases, aconseguint que un tema que a Espanya era escassament conegut i estava molt distorsionat sigui ara una part viva de la història del nostre passat recent.
Això facilita el poder donar una imatge viva del drama dels Nens de la guerra.
El fons Centro Español de Moscú és el més rellevant ingressat a l'ANC amb la col·laboració de l'AGE.
La seva secretària general,.Dolores Cabra, el va salvar personalment i el va fer transportar personalment des de la capital russa i després AGE el cedí a l'ANC el juliol del 2000.
El fons conté documentació textual i fotografies (5384 imatges en diferents suports) que documenta la vida dels Nens de la Guerra, és a dir, els més de 3.000 nens i nenes espanyols que l'any 1937 va ser evacuats a la URSS per a protegir-los de la Guerra Civil.
Tots ells va viure després a la seva nova pàtria i van participar a la II Guerra Mundial (Gran Guerra Pàtria), com a combatents al front o com a treballadors mobilitzats a la reraguarda.
En gran part, aquesta exposició significa la definitiva comunicació d'aquest grans fons documental, el qual està, descrit i digitalitzat i es pot consultar sense restriccions en el portal Arxius en línia i en la web de l'Arxiu Nacional de Catalunya.
Exposició «Els "Niños de la Guerra" expliquen la seva vida, expliquen la teva història»
Amb la participació decisiva de l'ANC, que s'ha fet càrrec de la catalogació i digitalització de tots els documents, AGE ha creat l'exposició "Los Niños de la Guerra cuentan su vida, cuentan tu historia".
Aquesta exposició conté el relat de l'epopeia viscuda pels Nenes de la Guerra des de la seva sortida d'Espanya l'estiu de 1937 fins a la seva incardinació a la societat soviètica passada la Guerra Mundial.
Un element important del recorregut són els records i les vivències dels protagonistes que van acompanyades d'un gran nombre de fotografies inèdites, la seva major part, sobre la vida a les cases d'acollida, al front, a les fàbriques i els centres culturals i socials que els espanyols varen crear.
El darrer dels quals, és encara, el Centro Español de Moscú.
Cal remarcar, com ja s'ha dit, que tots els materials de l'exposició procedeixen dels fons documentals i recuperats per AGE i conservats a l'ANC.
Aquesta exposició s'ha mostrat ja a la Federació Russa, Madrid, Santander i Oviedo.
L'ANC ha realitzat la versió en català i anglès (–només els títols i textos introductoris, la resta queda en la seva versió original en castellà–) perquè pugui ser exposada en els territoris de llengua catalana i a d'altres països europeus.
L'exposició es materialitza sobre 38 roll-ups de 90-120 cm en la que hi aniran impresos tots els elements de text i de imatge de l'exposició.
Els "Niños de la Guerra" expliquen la seva vida, expliquen la teva història
Exposició que narra les vicissituds dels 2895 nens i nenes d'Espanya que, entre el març de 1937 i novembre de 1938 van ser evacuats cap a la Unió Soviètica per a protegir-los de la Guerra Civil espanyola.
Al país d'acollida van viure la Guerra Mundial i no varen poder retornar a Espanya fins a la dècada de 1950.
Molts dels seus descendents actualment són ciutadans de Rússia
L'enfocament de l'exposició és vivencial, atès que mostra els records dels nens i de les nenes evacuats a la URSS a partir dels seu propi testimoni, ja sigui amb relats autobiogràfics o amb els dels mestres que els varen atendre, cartes, fotografies i dibuixos.
El conjunt és un mosaic viscut i vistós de la vida d'aquells nens.
El comissari de la mostra és Juan Barceló que la va dissenyar-la i va establir els continguts per encàrrec de l'associació Archivo, Guerra y Exilio (AGE) a partir del fons documental del Centro Español de Moscú, conservat a l'Arxiu Nacional de Catalunya.
Altres activitats relacionades:
Projecció de la pel·lícula Els nens de Rússia (2001) de Jaime Camino, presentada per Esteve Riambau, director de la Filmoteca de Catalunya, i taula rodona posterior amb la participació de dos Nens de la Guerra.
Col·labora: Filmoteca de Catalunya